Tamedyazt d yiwet n tewsit gar tewsatin n tsekla i tḥaz tetrarit, aflali n tira d usemres n wallalen n usekles yefka-yas-d udem atrar akken i d-yenna Paul ZUMTOR:”2 Tamedyazt tatrart tedda-d s ubrid n tira d wallalen n taywalt” . S-yes amedyaz issaweḍ ad d-yini akk ayen i yettḥulfu. D allal i yesseqdac i lmend n usufeɣ n temsal i ceɣben imdanen deg tmetti am lḥif, tayri, nnif, tagmat…atg, d ayen i yeǧǧan timetti taqbaylit si zzman aqbuṛ ad s-tefk azal meqqren i tmedyazt, d tawsit i yeṭṭfen aḥric ameqqran di tsekla taqbaylit acku ttawin-tt-id yemdanen deg tudert-nsen n yal ass, d anect-a i tt-yeǧǧan ad telḥu si timawit ɣer tira akken i yenna Ait Menguellet « zik wa ihedder-itt i wayeḍ, ass-a di lkaɣeḍ ad tt-id afen yineggura ».